સ્વયં શ્રીગુંસાઈજી કૃષ્ણ ભટ્ટના હૃદયમાં બિરાજે છે અને તેથી જ તે શ્રીગુંસાઈજી કૃષ્ણ ભટ્ટ દ્વારા પોતાનું અલૌકિક સ્વરૂપ આ બન્ને સંદેહગ્રસ્ત વૈષ્ણવોને જણાવે છે ત્યારે એ બન્નેના સંદેહનું નિર્મૂલન થાય છે (આપણે ભગવાનના જે સ્વરૂપમાં આસક્ત હોઈએ તે જ સ્વરૂપ સંબંધમાં સાંભળેલા વ્યાખ્યાનમાં આપણને સમજણ પડે છે, એ વાત અહીં દર્શાવાઈ છે. દા. ત. પેલા બન્ને વૈષ્ણવો શ્રીગુંસાઈજીના સ્વરૂપમાં આસક્ત હોવાથી કૃષ્ણ ભટ્ટે શ્રીગુંસાઈજીના સંબંધમાં કરેલા વ્યાખ્યાનથી એ બન્નેને સમજ પડે છે અને તેમનો સંદેહ દૂર થાય છે)